## Odluka o gradskim porezima Grada Kutine

### NN 119/2001 (28.12.2001.), Odluka o gradskim porezima Grada Kutine

# GRAD KUTINA

2030

Na temelju članka 30.
Zakona o financiranju jedinica lokalne i područne (regionalne) samouprave
(»Narodne novine« br 117/93, 69/97,33/00,73/00,127/00 i 59/01) i članka 23. alineje
24. Statuta Grada Kutine (»Službene novine Grada Kutine« br. 1/94, 4/97,5/00,
3/01), Gradsko vijeće Grada Kutine na sjednici održa­noj 13. prosinca 2001**.** donosi

## ODLUKU

### O GRADSKIM POREZIMA

Članak 1.

Ovom Odlukom utvrđuju
se stope, visina te način obračuna i plaćanja gradskih poreza koji su vlastiti
izvori prihoda Grada.

Članak 2.

Gradski porezi jesu:

1. Prirez porezu na
dohodak

2. Porez na potrošnju

3. Porez na kuće za
odmor

4. Porez na tvrtku
odnosno naziv

5. Porez na
korištenje javnih površina

6. Porez na
neizgrađeno građevinsko zemljište

7. Porez na
nekorištene poduzetničke nekretnine.

Članak 3.

Svaka vrsta poreza
posebno se razrezuje odnosno obraču­nava.

PRIREZ POREZU NA
DOHODAK

Članak 4.

Obveznici poreza na
dohodak koji na području Grada Kutine imaju prebivalište ili uobičajeno
boravište plaćaju prirez porezu na dohodak po stopi od 10%.

Osnovicu za obračun
prireza porezu na dohodak čini ukupan iznos obračunatog poreza na dohodak.

POREZ NA POTROŠNJU

Članak 5.

Porez na potrošnju plaća
se na potrošnju alkoholnih pića ( prirodna vina, specijalna vina, vinjak,
rakiju i žestoka pića), piva i bezalkoholna pića u ugostiteljskim objektima.

Članak 6.

Obveznik poreza na
potrošnju jest pravna i fizička osoba koja pruža ugostiteljske usluge.

Osnovica za obračun
poreza na potrošnju je prodajna cijena pića. Porez na potrošnju plaća se prema
mjestu gdje je obavljena prodaja pića.

Članak
7.

Porez na potrošnju
plaća se po stopi od 3%.

Porez na potrošnju
obračunava se i plaća u rokovima i na način propisan Zakonom o porezu na dodanu
vrijednost.

POREZ NA KUĆE ZA
ODMOR

Članak 8.

Porez na kuće za
odmor plaćaju pravne i fizičke osobe koje su vlasnici kuća za odmor.

Članak 9.

Kućom za odmor smatra
se svaka zgrada ili dio zgrade koja se koristi sezonski ili povremeno.

Kućom za odmor u
smislu ove Odluke ne smatra se gospodarska zgrada koja služi za smještaj
poljodjelskih strojeva, alata i slično.

Članak 10.

Porez na kuće za
odmor ne plaća se na kuće oštećene ratnim razaranjima i za vrijeme dok su u
njima smješteni prognanici i izbjeglice.

Članak 11.

Porez na kuće za
odmor ne plaća se na kuće za odmor
(odmarališta) u vlasništvu jedinica lokalne i područne (regionalne)  samouprave koje služe za smještaj djece
mlađe od 15 godina.

Članak 12.

Porez na kuće za odmor
plaća se 8,00 kuna po jednom četvornom metru korisne površine.

Porez na kuće za
odmor plaća se godišnje, a u roku od 15 dana od dana dostave rješenja o razrezu
tog poreza.

Članak 13.

Obveznici poreza na
kuće za odmor dužni su nadležnom Odjelu gradske uprave dostaviti podatke o
kućama za odmor koji se odnose na mjesto gdje se nalaze ti objekti te korisnu
površinu.

POREZ NA TVRTKU
ILI NAZIV

Članak 14.

Porez na tvrtku ili
naziv plaćaju pravne i fizičke osobe koje su obveznici poreza na dohodak ili
poreza na dobit, a registrirane su za obavljanje djelatnosti.

Obveznici poreza na
tvrtku koji ne obavljaju djelatnost ne plaćaju porez na tvrtku.

Osobe iz stavka 1.
ovog članka koje u svom sastavu imaju više poslovnih jedinica, obveznici su plaćanja
poreza na tvrtku ili naziv za svaku poslovnu jedinicu.

Porez na tvrtku ili
naziv porezni obveznik plaća Gradu Kutini ako na području Grada Kutine ima
sjedište ili prebivalište ili uobičajeno boravište.

Porez na tvrtku ili
naziv plaća Gradu Kutini i porezni obveznik koji nema na području Grada Kutine
sjedište ili prebivalište ili uobičajeno boravište ali ima poslovnu jedinicu.

Članak 15.

Porez na tvrtku ili
naziv plaćaju godišnje za svaku istaknutu tvrtku i to:

1.    Pravne
osobe (klasificirane prema kriterijima propisanim Zakonom o računovodstvu):

   – velika
poduzeća                                          2.000,00
kuna

   – srednja
poduzeća                                        1.500,00
kuna

   – mala
poduzeća                                               500,00
kuna

2.    Fizičke
osobe prema području djelatnosti za koje je tvrtka registrirana:

   – područje poljoprivrede, lova
i šumarstva        500,00 kuna

   – područje ribarstva                                          500,00
kuna

   – područje rudarstva i vađenja                       1.500,00 kuna

   – područje prerađivačke
industrije                    500,00 kuna

   – područje opskrbe električnom
energijom,
   plinom i vodom                                           2.000,00 kuna

   – područje građevinarstva                                 500,00
kuna

   – područje trgovine na veliko i malo,
   popravaka motornih vozila i motocikla
te
   predmeta za osobnu uporabu i kućanstvo    1.000,00 kuna

   – hoteli i restorani                                          2.000,00
kuna

   – područje prijevoza, skladišta i veza                500,00
kuna

   – područje financijskog posredovanja            1.000,00
kuna

   – područje poslovanja nekretninama,
   iznajmljivanje i poslovne usluge                   2.000,00 kuna

   – područje javne uprave i obrane te obveznog
   socijalnog osiguranja                                      100,00
kuna

   – područje obrazovanja                                 1.000,00
kuna

   – područje zdravstvene zaštite i socijalne skrbi:

   – 85.12... djelatnost .....                                   500,00
kuna

   – 85.1 ostali                                                  2.000,00
kuna

   – 85.2 veterinarske djelatnosti (svi obveznici) 1.000,00 kuna

   – 85.3 djelatnost socijalne skrbi (svi obveznici) 500,00 kuna

   – područje ostalih društvenih, socijalnih i
   osobnih uslužnih djelatnosti:

   – 90 uklanjanje otpadnih voda, odvoz smeća,
   sanitarne i slične djelatnosti                         1.000,00 kuna

   – 91 djelatnost članskih organizacija                  500,00
kuna

   – 92 rekreacijske, kulturne i sportske djelatnosti:

   – 92.1 filmska i videodjelatnost                      1.000,00
kuna

   – 92.2 djelatnost radija i televizije                  1.000,00
kuna

   – 92.3 ostale zabavne djelatnosti                       100,00
kuna

   – 92.4 djelatnost novinskih agencija               1.000,00
kuna

   – 92.5 knjižnice, arhivi i drugo                          100,00 kuna

   – 92.6 sportske djelatnosti                                100,00 kuna

   – 92.7 ostale rekreacijske djelatnosti                100,00 kuna

   – 93 ostale uslužne djelatnosti                           500,00 kuna

Članak 16.

Tvrtkom ili nazivom u smislu članka 15. ove Odluke,
smatra se ime pravne i fizičke osobe pod kojim poduzeće ili radnja posluje osim
natpisa na klupama, stolovima i otvorenim prodajnim mjestima na tržnicama na
kojima se prodaju živežne namirnice te natpisa što ih građevinska poduzeća
ističu na gradilištima.

Članak 17.

Porez na tvrtku plaća se u roku od 15 dana od dostave
rješenja o razrezu tog poreza.

Ako je tvrtka registrirana tijekom godine plaća se
srazmjerni dio poreza utvrđen člankom 15. ove Odluke.

Članak 18.

Obveznik poreza na tvrtku dužan je nadležnom tijelu
prijaviti tvrtku odnosno naziv ili svaku promjenu koja utječe na visinu
razrezanog poreza najkasnije do 30. ožujka godine za koju se razrezuje porez
odnosno u roku od 15 dana od dana nastale promjene.

POREZ NA
KORIŠTENJE JAVNIH POVRŠINA

Članak 19.

Porez na korištenje javnih
površina plaćaju pravne i fizičke osobe koje koriste javne površine.

Članak 20.

Za korištenje javne površine porez se plaća za svaki m2
površine dnevno i to:

1. U gradskom području I. zone:

– ugostiteljski objekti                                          4,00
kune

– ostale namjene korištenja                                 2,00 kune

2. U gradskom području II. zone                          1,5 kuna

3. U gradskom području III. zone                       1,00 kuna

Članak 21.

Zone gradskih područja u smislu članka 20. ove Odluke
određene su kako slijedi:

I. zona obuhvaća područje centra grada Kutine omeđen
ulicama Stjepana Radića, Augusta Šenoe, Grofova Erdödyja, Crkvenom ulicom,
ulicama Ivana Zajca, I. G. Kovačića i Hrvatskih branitelja, Nazorovom ulicom,
ulicom Lavoslava Ružičke, Alejom Vukovar, Slavonskom ulicom, te željezničkom
prugom do Radićeve ulice.

II. zona obuhvaća ostatak naselja Kutina.

III. zona obuhvaća ostatak administrativnog područja
Grada Kutine.

Članak 22.

Porez na korištenje javnih površina plaća se u roku od
15 dana od dana dostave rješenja o razrezu tog poreza.

POREZ NA
NEIZGRAĐENO GRAĐEVINSKO ZEMLJIŠTE

Članak 23.

Porez na neizgrađeno građevinsko zemljište plaćaju sve
pravne i fizičke osobe koje su vlasnici neizgrađenog građevinskog zemljišta u
zoni I. koja je utvrđena člankom 21. ove Odluke.

Pod neizgrađenim građevinskim zemljištem smatra se
zemljište koje se nalazi unutar granica građevnoga područja naselja na kojemu
se u skladu s prostornim planom mogu graditi građevine za stambene, poslovne i
druge namjene, a na kojemu nije izgrađena nikakva građevina.

Neizgrađenim građevinskim zemljištem smatra se i
zemljište na kojem postoji privremena građevina za koju nije potrebno odob­renje
za gradnju kao i zemljište na kojem postoje ostaci nekadašnje građevine.

Članak 24.

Porez na neizgrađeno građevinsko zemljište plaća se
5,00 kuna po metru kvadratnom neizgrađenog građevinskog zemljišta.

Članak 25.

Obveznici poreza na neizgrađeno građevinsko zemljište
dužni su nadležnom Odjelu gradske uprave dostaviti podatke o lokaciji i
površini neizgrađenog građevinskog zemljišta koje posjeduju radi utvrđivanja
visine poreza.

Članak 26.

Porez na neizgrađeno
građevinsko zemljište plaća se u roku od 15 dana od dana dostave rješenja o
razrezu tog poreza.

POREZ NA
NEKORIŠTENE PODUZETNIČKE NEKRETNINE

Članak 27.

Porez na nekorištene
poduzetničke nekretnine plaćaju sve prave i fizičke osobe koje u zoni I.
utvrđenoj člankom 21. ove Odluke posjeduju nekretnine namijenjene obavljanju
poduzet­ničke djelatnosti koje se ne koriste.

Pod nekorištenim poduzetničkim nekretninama iz stavka
1. ovog članka smatraju se nekretnine u kojima se ne obavlja djelatnost godinu
dana.

Članak 28.

Obveznik plaćanja poreza na nekorištene poduzetničke
nekretnine je pravna ili fizička osoba, vlasnik nekretnine.

Članak 29.

Porez na nekorištene poduzetničke nekretnine ne plaća
se na nekretnine koje imaju svojstvo kulturnog dobra prema Zakonu o zaštiti i
očuvanju kulturnih dobara (»Narodne novine« 69/99), te na nekretnine koje su
povjerene na privremeno upravljanje Gradu Kutina.

Članak 30.

Porez na nekorištene poduzetničke nekretnine plaća se
5,00 kuna po metru kvadratnom korisne površine poduzetničke nekretnine
godišnje.

Članak 31.

Obveznici plaćanja
poreza na nekorištene poduzetničke nekretnine dužni su nadležnom Odjelu gradske
uprave dostaviti podatke o lokaciji i površini poduzetničke nekretnine radi
utvrđivanja visine poreza.

Članak 32.

Porez na nekorištene
poduzetničke nekretnine plaća se u roku od 15 dana od dana dostave rješenja o
razrezu tog poreza.

RAZREZ I NAPLATA
POREZA

Članak 33.

Glede razreza,
naplate, žalbe, obnove postupka, zastare i drugih postupovnih odredaba pri
plaćanju gradskih poreza iz ove Odluke primjenjuju se propisi o porezu na
dohodak.

Članak 34.

Razrez i naplatu svih
gradskih poreza iz ove Odluke u ime i za račun Grada Kutine, vršit će
Ministarstvo financija – Porezna uprava, Ispostava Kutina u skladu s posebnom
Suglasnosti ministra financija objavljenoj u »Narodnim novinama« br. 79/01 od
14. rujna 2001.

Članak 35.

Ovlašćuje se nadležna
organizacija platnog prometa zadužena za naplatu javnih prihoda da Poreznoj
upravi obračuna i uplati naknadu za poslove iz članka 24. ove Odluke u iznosu
od 5% od ukupno naplaćenih prihoda.

Obračun i uplata
naknade iz stavka 1. izvršit će se u korist Državnog proračuna najkasnije
zadnjeg dana u mjesecu za protekli mjesec.

Članak 36.

Gradsko poglavarstvo
može na temelju pojedinih zahtjeva donijeti odluku o djelomičnom ili potpunom
oslobađanju od plaćanja poreza na tvrtku ili naziv, poreza na korištenje javne
površine te preza na kuće za odmor, te donijeti odluku o drugačijem načinu
plaćanja tih poreza od onog koji je donijetim rješenjem određen.

KAZNENE ODREDBE

Članak 37.

Novčanom kaznom u
iznosu propisanom Zakonom o financiranju jedinica lokalne i područne
(regionalne) samouprave (»Narodne novine« 117/93, 69/97, 33/00, 73/00,1 27/00 i
59/01) kaznit će se za prekršaj:

1. Porezni obveznik koji ne obračuna ili ne uplati
porez na potrošnju u roku i na način propisan člankom 7. ove Odluke.

2. Pravna ili fizička osoba koja ne dostavi podatke za
utvrđivanje poreza na kuće za odmor (članak 13.), poreza na neizgrađeno
građevinsko zemljište (članak 25.) te poreza na nekorištene poduzetničke
nekretnine (članak 31.).

3. Porezni obveznik koji u propisanom roku ne uplati
porez na kuće za odmor, porez na tvrtku, porez na korištenje javnih površina,
porez na neizgrađeno građevinsko zemljište te porez na nekorištene poduzetničke
nekretnine (članak 12., članak 17.,članak 22., članak 26. te članak 32.).

Za prekršaj iz stavka
1. ovog članka kaznit će se i odgovorna osoba u pravnoj osobi novčanom kaznom
propisanom Zakonom o financiranju jedinica lokalne i područne (regionalne)
samouprave (»Narodne novine« 117/93, 69/97, 33/00,73/00,127/00 i 59/01).

PRIJELAZNE I
ZAVRŠNE ODREDBE

Članak 38.

Ova Odluka stupa na
snagu 8 dana od dana objave u »Službenim novinama Grada Kutine«, osim odredbi o
prirezu porezu na dohodak koje stupaju na snagu osmog dana od dana objave u
»Narodnim novinama«.

Odredbe ove Odluke
primjenjuju se od 1. siječnja 2002. godine, osim odredbi koje se odnose na kuće
za odmor koje se primjenjuju od 1. siječnja 2003. godine.

Donošenjem ove Odluke
stavlja se van snage Odluka o grad­skim porezima (»Službene novine Grada
Kutine« 8/93, 2/94, 8/94, 5/95).

Klasa: 021-01/01-01/1
Urbroj: 2176/03-02-01-5
Kutina, 13. prosinca 2001.

Predsjednik
Gradskog vijeća
**Ivan Sladović dipl. ing. str.,** v. r.

Odluka, NN 119/2001-2030